Document ID: 32009R0231

KOMISSION ASETUS (EY) N:o 231/2009,
annettu 19 päivänä maaliskuuta 2009,
asetuksesta (EY) N:o 800/1999 poikkeamisesta sokerin vientituen määrittämisen osalta, kun kyseessä ovat mainitun asetuksen 36 ja 44 artiklassa tarkoitetut, 1 päivän ja 25 päivän syyskuuta 2008 välisenä aikana toteutetut toimitukset
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 167 artiklan 7 kohdan yhdessä sen 4 artiklan kanssa,
sekä katsoo seuraavaa:
(1)
Sellaisenaan vietävien valkoisen sokerin ja raakasokerin vientitukien keskeyttämisestä 25 päivänä syyskuuta 2008 annetun komission asetuksen (EY) N:o 947/2008 (2) mukaan sokerin toimituksiin ei 26 päivästä syyskuuta 2008 alkaen enää myönnetä vientitukea, mukaan luettuina maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (3) 36 ja 44 artiklassa tarkoitetut sokerin toimitukset.
(2)
Asetuksen (EY) N:o 800/1999 37 artiklan mukaisesti jäsenvaltiot voivat sallia viejien noudattaa menettelyä, jossa mainitun asetuksen 36 ja 44 artiklassa tarkoitettuihin toimituksiin sovellettavaa vientitukea määritettäessä otetaan kunkin kuukauden aikana lastattujen toimitusten osalta huomioon kuukauden viimeinen päivä. Kyseisessä menettelyssä 1 päivän ja 25 päivän syyskuuta 2008 välisenä aikana toteutettuihin sokerin toimituksiin sovellettavan vientituen määrää ei ole sen vuoksi mahdollista määrittää.
(3)
Tämä ei saisi kuitenkaan vaikuttaa asetuksen (EY) N:o 800/1999 37 artiklassa säädettyä menettelyä noudattaen ja ennen asetuksen (EY) N:o 947/2008 voimaantuloa toteutettujen toimitusten tukikelpoisuuteen. Tämän vuoksi olisi asetuksen (EY) N:o 800/1999 37 artiklan 2 kohdasta poiketen vahvistettava päivämäärä, jota käytetään kyseisen vientituen määrittämiseksi.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 800/1999 37 artiklan 2 kohdassa säädetään, mainitun asetuksen 36 artiklan 1 kohdan a ja c alakohdassa ja 44 artiklan 1 kohdan a ja b alakohdassa tarkoitettujen, 1 päivän ja 25 päivän syyskuuta 2008 välisenä aikana toteutettujen sokerin toimitusten vientituen määrittämiseksi huomioon otettava päivämäärä on 25 päivä syyskuuta 2008.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä syyskuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2009.

Labels: 3
17
15